Diari Oficial de la Generalitat Valenciana


Sumari del DOGV 3686, del 11-02-2000 (2000/796)

Informació pública de les bases de la convocatòria d’oposició lliure per a cobrir una plaça de tècnic d’Empreses i Activitats Turístiques.
------------------------------------------------------------------------------------------------------------------------------------------

### Dades del document

Número de DOGV
:   3686

Data del DOGV
:   11-02-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/796


Data del document
:   27-07-1999

Organisme emissor
:   Ajuntament d'Elx

Tipus de document
:   Convocatòria

Descriptors 

:   * Elx
    * administració local
    * concurs administratiu
    * professió del turisme

Informació pública de les bases de la convocatòria d'oposició lliure per a cobrir una plaça de tècnic d'Empreses i Activitats Turístiques. [2000/A796]
  
En compliment de Resolució de l'Alcaldia adoptada l'11 de juny de 1999, es publica la convocatòria de l'oposició lliure per tal de cobrir amb personal funcionari de carrera una plaça de tècnic d'Empreses i Activitats Turístiques, segons les bases següents:
  
Primera. Objecte de la convocatòria
  
És objecte de la present convocatòria la provisió en propietat, mitjançant el sistema selectiu d'oposició lliure, d'una plaça de tècnic d'Empreses i Activitats Turístiques pertanyent a l'oferta pública d'ocupació corresponent a l'any 1999, enquadrada en l'escala d'administració especial, subescala A, tècnics, classe b tècnics mitjans, dotada amb el sou corresponent al grup B, dues pagues extraordinàries, triennis i altres emoluments que pertoquen segons la legislació vigent i els acords municipals.
  
1.1 Publicitat de la convocatòria.
  
La convocatòria serà anunciada en el Butlletí Oficial de la Província i en el Diari Oficial de la Generalitat Valenciana. Es farà pública al tauler d'edictes de la corporació i se n'inserirà un extracte en el Boletín Oficial del Estado.
  
Segona. Condicions dels aspirants
  
Per a prendre part en l'oposició caldrà:
  
2.1 Condicions generals.
  
2.1.1 Tenir la nacionalitat espanyola o la d'algun dels restants estats membres de la Unió Europea, o d'aquells estats als quals els siga d'aplicació la lliure circulació de treballadors, en els termes previstos en la llei estatal que regule aquesta matèria.
  
2.1.2 Tenir complits 18 anys d'edat.
  
2.1.3 Tenir el títol de tècnic d'Empreses i Activitats Turístiques o de diplomat en Empreses i Activitats Turístiques, o complir les condicions requerides per a obtenir-lo en la data en què finalitze el termini de presentació d'instàncies.
  
2.1.4 Tenir la capacitat física i psíquica suficient per al normal exercici de la funció.
  
2.1.5 No trobar-se inhabilitat penalment per a l'exercici de funcions públiques.
  
2.1.6 No haver estat separat, mitjançant expedient disciplinari, del servei de cap de les administracions públiques.
  
2.2 Equivalència de títols.
  
Pertoca a l'autoritat acadèmica competent declarar l'equivalència de títols.
  
Els títols estrangers hauran de trobar-se degudament revalidats a la data de finalització del termini de presentació d'instàncies.
  
2.3 Nacionals de països comunitaris.
  
Quant als nacionals d'altres països de la Unió Europea, hom aplicarà el que estableixen l'article 48.4 del Tractat C.E. i les disposicions que el desenvolupen, i el que disposa la Llei 17/1993, de 23 de desembre.
  
Tercera. Instàncies
  
3.1 Presentació d'instàncies.
  
Les instàncies en què hom sol·licita prendre part en l'oposició hauran de ser adreçades al president de la corporació.
  
Caldrà presentar-les al Registre General d'aquesta durant el termini de 20 dies naturals comptadors a partir de l'endemà de la publicació de l'extracte de la convocatòria en el Boletín Oficial del Estado.
  
Els opositors manifestaran en la instància que compleixen tots i cascuns del requisits que s'exigeixen en la base segona, referits a la data en què finalitze el termini de presentació d'instàncies.
  
Les instàncies podran ser presentades també en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.
  
3.2 Minusvàlids.
  
Els aspirants amb minusvalideses hauran de fer constar tal extrem en llur sol·licitud, en què expressaran la classe de discapacitat que els afecta.
  
3.3 Taxes per drets d'examen.
  
En el moment de presentar la sol·licitud caldrà adjuntar-li el resguard d'haver ingressat al tresor municipal la quantitat de 2.000 pessetes en concepte de taxes per drets d'examen.
  
Aquestes taxes es faran efectives, directament o mitjançant transferència, al compte denominat taxa inscripció proves selecció, de la Caja de Ahorros del Mediterráneo, situada a la plaça de Baix, número 11, de què és titular l'Ajuntament d'Elx i que té el codi d'identificació següent: 2090 0006 14 5180457194. Caldrà especificar en el document d'ingrés a quina prova selectiva correspon.
  
L'impagament dels drets d'examen, el fet de no aportar el justificant de l'ingrés o de no especificar a quina prova selectiva correspon implicarà l'exclusió de l'aspirant en la resolució per la qual s'aprova la relació d'aspirants admesos i exclosos.
  
3.4 Exempció de la taxa
  
Per tal d'obtenir dret a tal exempció, caldrà aportar, amb la instància, certificació expedida per l'organisme competent en la matèria (actualment l'Institut Nacional d'Ocupació), en què es dirà que l'interessat es troba en situació de desocupació durant un termini continuat de temps superior a un any i que no percep cap subsidi ni prestació per desocupació.
  
Si no pogués aportar-se tal certificació en el moment de presentar la instància, s'ingressarà la taxa. L'interessat podrà sol·licitar-ne la devolució durant els 10 dies següents a la finalització del termini d'admissió de sol·licitud, mitjançant instància a què acompanyarà llavors la citada certificació.
  
El fet de no presentar la citada certificació, sense haver ingressat la taxa, implicarà la denegació de l'exempció a través de l'exclusió de l'interessat en la relació d'aspirants a què es refereix la base quarta.
  
Quarta. Admissió d'aspirants
  
4.1 Relació d'aspirants.
  
Finalitzat el termini reglamentari de presentació de sol·licituds, la Presidència de la corporació farà pública la llista provisional d'aspirants admesos i exclosos en el Butlletí Oficial de la Província i al tauler d'edictes de la Secció de Personal. Es concedirà un termini de 10 dies hàbils per a corregir el defecte que haja motivat l'exclusió o per realitzar les al·legacions que es consideren oportunes, que seran tingudes en compte en la resolució per la qual s'aprove la llista definitiva, que es farà pública en la forma assenyalada.
  
4.2 Seran causes d'exclusió, ultra les ja assenyalades:
  
- No complir cap dels requisits a què es refereix la base segona.
  
- L'omissió de la firma en la sol·licitud.
  
- L'omissió en la sol·licitud del número de document nacional d'identitat.
  
Cinquena. Tribunal qualificador
  
La seua composició serà fonamentalment tècnica. Els seus vocals hauran de tenir titulació o especialització iguals o superiors a les exigides per a l'accés a les places convocades. Estarà constituït de la forma següent:
  
5.1 Composició.
  
President: el de la corporació o membre d'aquesta en qui delegue.
  
Vocals:
  
- Un representant de l'administració del Consell de la Comunitat Valenciana.
  
- Un regidor del Partit Popular.
  
- La cap de la Secció de Foment.
  
- Un tècnic d'Empreses i Activitats Turístiques.
  
- Un representant de l'Escola Oficial de Turisme.
  
- Un tècnic de la Secció de Personal.
  
- Un funcionari de carrera, a proposta de la representació sindical.
  
Secretari: el de la corporació o funcionari en qui delegue.
  
5.2 Suplents.
  
El tribunal quedarà integrat pels suplents respectius, els quals, simultàniament amb els titulars, hauran de ser designats per al secretari i les vocalies d'aquest no delegables.
  
5.3 Designació i publicitat.
  
La designació dels membres del tribunal i dels seus assessors es farà pública en el Butlletí Oficial de la Província i al tauler d'edictes de la Secció de Personal.
  
La publicació de la seua composició nominal es verificarà almenys 15 dies abans del començament de la celebració de les proves.
  
5.4 Constitució i actuació.
  
El Tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.
  
5.5 Assessors tècnics.
  
Quan la naturalesa de les proves així ho requerisca, podran designar-se assessors especialistes que col·laboraran amb el tribunal exercint llur respectiva especialitat tècnica.
  
5.6 Abstencions i recusacions.
  
Hauran d'abstenir-se de formar part dels òrgans de selecció de personal, cosa que caldrà notificar a l'Alcaldia:
  
- Els qui en els cinc anys anteriors a la publicació de la convocatòria hagueren realitzat treballs de preparació d'aspirants a proves selectives d'accés a l'administració pública.
  
- Els qui es troben inclosos en algun dels supòsits a què es refereix l'article 28.2 de la Llei 30/1992.
  
Així mateix, els aspirants podran recusar-los en la forma establida en l'article 21 de la citada llei.
  
5.7 De l'absència del president.
  
Si un cop constituït el tribunal i iniciada la sessió, se n'absentara el president, aquest haurà de designar d'entre els vocals concurrents el qui el substituirà durant la seua absència, que podrà ser, en primer lloc, un regidor -si n'hi haguera- i, si no, el vocal de major edat.
  
5.8 Actes.
  
De cada sessió, el secretari n'estendrà una acta on farà constar les qualificacions dels exercicis i també les incidències i les votacions que s'hi produiran. Les actes, numerades i rubricades, constituiran l'expedient que reflectirà el procés selectiu dut a terme.
  
Sisena. Començament i desenvolupament de les proves
  
6.1 Actuació dels aspirants.
  
L'ordre d'actuació dels aspirants, segons sorteig efectuat a tal fi, per als exercicis que no puguen ser realitzats conjuntament, s'iniciarà per aquells aspirants el primer cognom dels quals comença per la lletra Q.
  
Els aspirants acudiran a les proves proveïts del document nacional d'identitat perquè, en qualsevol moment de la realització de l'exercici, puga ser comprovada llur identitat.
  
Els aspirants quedaran decaiguts en llur dret a prendre part en les proves si es presenten als llocs de celebració quan ja s'hagen iniciat aquelles o per la no-assistència a aquestes, tot i que això es dega a causes justificades.
  
Tractant-se de proves de caràcter individual i successiu, el tribunal podrà apreciar les causes al·legades i admetre l'aspirant, sempre i quan aquestes proves no hagen finalitzat i l'admissió no menyscabe el principi d'igualtat.
  
6.2 Dates d'examen.
  
15 dies abans de començar els exercicis es faran públics en el Butlletí Oficial de la Província el dia, l'hora i el local en què hauran de celebrar-se.
  
Al final de cada exercici el tribunal farà saber als opositors el lloc i el moment d'iniciació del següent amb, si més no, 12 hores d'antelació al començament d'aquest, si es tracta del mateix exercici, o de 24 hores si es tracta d'un nou exercici.
  
Entre la finalització d'un exercici i el començament del successiu no podrà transcórrer un període inferior a 72 hores ni superior a 45 dies naturals.
  
Podran ser modificats aquests terminis, estant-hi d'acord el tribunal, si la totalitat dels aspirants concurrents presta per escrit el seu consentiment.
  
Setena. Exercicis de l'oposició
  
7.1 Caràcter i contingut dels exercicis.
  
Els exercicis de l'oposició seran els següents, amb el caràcter i contingut que s'assenyala:
  
7.1.1 Primer. Teòric, obligatori, eliminatori i qualificable de 0 a 10 punts.
  
Resolució d'un qüestionari de 150 preguntes amb quatre opcions de resposta cadascuna d'elles, de les quals només una serà vàlida, sobre el contingut del conjunt del temari de l'annex I i sobre les funcions del lloc (annex II), de dificultat adequada a la categoria del lloc.
  
Seran penalitzades les respostes errònies.
  
7.1.2 Segon. Obligatori, eliminatori i qualificable de 0 a 10 punts.
  
Desenvolupar per escrit tres temes triats a l'atzar dels compresos en el temari de l'annex I de la convocatòria, un de la part de matèria comuna i els altres dos restants de la part de matèria específica. Temps màxim: tres hores.
  
7.1.3 Tercer. Obligatori, eliminatori i qualificable de 0 a 10 punts.
  
Realització d'un o més supòsits pràctics relacionats amb les funcions pròpies del lloc de treball, annex II de la convocatòria.
  
7.1.4 Quart. Idiomes. Obligatori, no eliminatori i qualificable de 0 a 10 punts.
  
Demostrar coneixements orals i escrits de dos idiomes estrangers, a triar per l'aspirant entre francès i alemany, i anglès obligatori. L'opció entre francès o alemany s'haurà de fer constar en la instància per la qual se sol·licita prendre part en les proves.
  
Cada idioma es puntuarà de 0 a 5 punts, i caldrà assolir-hi almenys 2,50 punts en cadascún per a superar l'exercici.
  
7.1.5 Cinqué. Valencià, obligatori però no eliminatori i qualificable de 0 a 1 punt la part escrita i de 0 a 1 punt la part oral.
  
Demostrar coneixements orals i escrits de valencià, de nivell equivalent al del certificat de grau mitjà de la Junta Qualificadora de Coneixements de Valencià.
  
7.2 Minusvalideses
  
Als aspirants amb minusvalideses que ho sol·liciten en la instància per la qual demanen prendre part en la convocatòria, el tribunal els facilitarà les adaptacions possibles de temps i de mitjans per a la realització de les proves.
  
A tal efecte, també hi assenyalaran el tipus d'adaptacions que necessiten, les quals, en cap moment, no menyscabaran els nivells de coneixement exigibles per a superar les proves ni les condicions d'igualtat amb la resta dels aspirants.
  
7.3 Anonimat
  
En la realització dels exercicis escrits, sempre que siga possible, caldrà garantir l'anonimat dels aspirants.
  
Huitena. Qualificació de les proves selectives
  
8.1 Qualificació.
  
Els membres del tribunal qualificaran els exercicis eliminatoris amb puntuació de 0 a 10 punts. Seran eliminats els aspirants que no assolisquen un mínim de 5 punts en cascun d'ells. El cinquè exercici és obligatori, no eliminatori i qualificable de 0 a 2 punts, tal com s'assenyala a la base setena.
  
Les qualificacions seran adoptades sumant les atorgades pels distints membres del tribunal i dividint el total pel nombre d'assistents d'aquell. Hom hi negligirà les dues puntuacions extremes -la major i la menor- de les concedides o, si escau, una de les que apareguen repetides com a tals, i això quan disten de més de dos punts de la més propera.
  
8.2 Publicitat.
  
Les qualificacions de cada exercici es faran públiques al tauler d'edictes de la Secció de Personal el mateix dia en què siguen acordades.
  
8.3 Qualificació definitiva.
  
L'ordre de qualificació definitiva serà el resultant de la suma total de punts obtinguts en les proves realitzades.
  
8.4 Igualtat en la qualificació.
  
En cas d'empat, hom acudirà per a dirimir-lo a la major puntuació assolida en cadascun dels exercicis, cosa que s'aplicarà successivament en l'ordre en què hagen estat realitzats. En un altre cas, es decidirà mitjançant un sorteig.
  
Novena. Relació d'aprovats, presentació de documents i nomenaments
  
9.1 Relació definitiva d'aspirants aprovats.
  
Resoltes les possibles al·legacions i correccions, si n'hi haguera, el tribunal dictarà resolució i fixarà la relació definitiva d'aspirants aprovats per ordre de puntuació. Aquests no podran ultrapassar el nombre de places convocades. El tribunal elevarà la citada relació a la Presidència de la corporació perquè formule la corresponent proposta de nomenament. Remetrà alhora a aquesta autoritat l'acta de l'última sessió on hauran de figurar, per ordre de qualificació, tots els opositors que, havent superat totes les proves, ultrapassen el nombre de places convocades.
  
9.2 Presentació de documents.
  
Els opositors proposats presentaran a la secció de personal d'aquest ajuntament, durant el termini de 20 dies naturals comptadors a partir de la publicació de la llista d'aprovats, els documents acreditatius de complir les condicions que per tal de prendre part en les proves s'exigeixen en la base segona, que són:
  
9.2.1 Fotocòpia del Document nacional d'identitat acompanyada de l'original per a la seua compulsa.
  
9.2.2 Còpia autentificada (o fotocòpia que caldrà presentar acompanyada de l'original per a la seua compulsa) del títol de tècnic d'empreses i activitats turístiques o de diplomat en empreses i activitats turístiques. Si aquests documents s'expedeixen després de la data en què finalitza el termini de presentació d'instància, caldrà justificar el moment en què conclogueren els estudis.
  
9.2.3 Certificat acreditatiu de no patir cap malaltia ni defecte físic ni psíquic que impedisca el normal exercici de la funció, que serà expedit pel Gabinet Mèdic d'Empresa. Aquest sotmetrà l'aspirant a totes les proves de determinació que considere convenients.
  
9.2.4 Certificat de no trobar-se inhabilitat penalment per a l'exercici de funcions públiques.
  
9.2.5 Declaració jurada de no haver estat separat, mitjançant expedient disciplinari, de qualsevol administració o ocupació pública.
  
Així mateix, presentaran declaració de compatibilitat i de no-percepció d'havers passius.
  
9.3 Exempcions.
  
Els opositors que tenen la condició de funcionaris públics estaran exempts de justificar documentalment les condicions i els requisits ja demostrats quan obtingueren llur anterior nomenament. Hauran de presentar certificació del ministeri, corporació local o organisme de què depenguen, on acreditaran llur condició i totes les circumstàncies que consten en l'expedient personal.
  
9.4 Nacionals de països comunitaris.
  
Els aspirants d'altres països comunitaris aportaran, ultra això, els requisits a què es refereix la Llei 17/1999, de 23 de desembre, relativa a l'accés a determinats sectors de la funció pública dels nacionals de la resta d'estats membres de la Unió Europea, o qualssevol altres que en dret els siguen exigibles.
  
9.5 Pèrdua del dret al nomenament.
  
Si durant el termini assenyalat, llevat de causes de força major, els aspirants no presentaren la documentació o presentant-la no compleixen els requisits exigibles o incorregueren en falsedat, no podran ser contractats. Quedarien anul·lades totes les actuacions, sense perjuí de la responsabilitat en què pogueren haver incorregut per falsedat en la instància. Quedaran vacants les places que per aquestes causes no siguen ocupades.
  
9.6 Presa de possessió.
  
Un cop aprovada la proposta per l'Alcaldia, els opositors nomenats hauran de prendre possessió durant el termini de 30 dies hàbils, comptador a partir de l'endemà de la notificació del nomenament. Si no prenen possessió durant el termini assenyalat sense causa justificada, quedaran en situació de cessants i l'Alcaldia podrà llavors nomenar els opositors que, havent superat totes les proves, caben en el nombre de places convocades, prèvia presentació de la documentació preceptiva. Aleshores es considerarà feta la proposta de nomenament pel tribunal qualificador en favor d'aquests.
  
9.7 Jurament o promesa.
  
En l'acte de presa de possessió, el funcionari nomenat haurà de prestar jurament o promesa, segons la fórmula prevista en l'article 31.c del Decret Legislatiu de 20 de març de 1990, del Consell de la Generalitat Valenciana, i en el Reial Decret 707/1979, de 5 d'abril (BOE 06.04.1979).
  
Deu. Incidències
  
El tribunal queda facultat per a resoldre els dubtes que es presenten i per a prendre els acords necessaris per al bon ordre de l'oposició en tot allò no previst en aquestes bases.
  
Onze. Facultat de l'Alcaldia
  
L'alcalde, degudament facultat a tal efecte, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que escaiguen.
  
Dotze. Impugnació de la convocatòria
  
La convocatòria, les seues bases i tots els actes administratius que se'n deriven i es deriven de les actuacions del tribunal podran ser impugnats pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment administratiu comú (modificada per la Llei 4/1999, de 13 de gener).
  
Tretze. Legislació aplicable
  
En tot allò no previst en les presents bases, hom aplicarà el que disposen: la Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1988, de 28 de juliol; el Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'administració de l'Estat; el Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció del personal de les administracions locals; i el Decret 33/1999, de 9 de març, del Govern Valencià.
  
ANNEX I
  
Programa de temes de l'oposició per a cobrir en propietat una plaça de tècnic d'Empreses i Activitats Turístiques
  
Grup I. Matèries comunes
  
Tema 1. L'estat. Concepte. Elements. Formes d'Estat. La divisió de poders. Relacions entre els poders i l'Estat.
  
Tema 2. La Constitució espanyola de 1978. Principis generals. Drets i deures fonamentals dels espanyols.
  
Tema 3. Organització territorial de l'Estat. Els estatuts d'autonomia i llur significat. Especial referència a l'Estatut d'Autonomia de la Comunitat Valenciana.
  
Tema 4. Sotmetiment de l'administració a la llei i al dret. Fonts del dret públic. La llei i les seues classes.
  
Tema 5. L'acte administratiu. Concepte. Elements de l'acte administratiu.
  
Tema 6. Principis generals del procediment administratiu. Normes reguladores. Fases. Dimensió temporal del procediment administratiu. Dies i hores hàbils; còmput de terminis. Recepció i registre de documents.
  
Tema 7. Fases del procediment administratiu general. El silenci administratiu.
  
Tema 8. La funció pública local i la seua organització.
  
Tema 9. Drets i deures dels funcionaris públics locals. Incompatibilitats. Règim disciplinari.
  
Tema 10. La responsabilitat de l'administració pública.
  
Tema 11. El municipi. El terme municipal. Organització municipal. Competències.
  
Tema 12. Hisendes locals: classificació dels ingressos. Ordenances fiscals.
  
Tema 1. Llei 3/1998, de Turisme, de la Comunitat Valenciana.
  
Tema 2. Ordenació turística de restaurants, cafeteries i bars.
  
Tema 3. Ordenació dels establiments hotelers de la Comunitat Valenciana.
  
Tema 4. Ordenació dels campaments de turisme de la Comunitat Valenciana.
  
Tema 5. Ordenació dels apartaments turístics, vil·les, xalets, bungalous i similars de la Comunitat Valenciana.
  
Tema 6. Ordenació d'agències de viatge.
  
Tema 7. Ordenació de les guies de turisme a la Comunitat Valenciana.
  
Tema 8. La inspecció turística i procediment sancionador.
  
Tema 9. Festes d'interès turístic. Ordenació.
  
Tema 10. Les banderes blaves d'Europa. Criteris per a llur concessió.
  
Tema 11. La convergència econòmica. La moneda única. L'euro: calendari d'implantació. Incidència en les empreses turístiques.
  
Tema 12. Fons estructurals de la Unió Europea. Concepte. Objectius i instruments.
  
Tema 13. La Secretaria General de Turisme. Oficines espanyoles de turisme a l'estranger.
  
Tema 14. L'Agència Valenciana de Turisme.
  
Tema 15. El Patronat Provincial de Turisme.
  
Tema 16. Programa de suport i d'ajudes a l'empresa turística a la Comunitat Valenciana. Línies de subvenció i de suport en matèria turística d'interès per a les administracions locals.
  
Tema 17. Introducció al turisme: conceptes i definicions. Formes de turisme.
  
Tema 18. Orígens i evolució històrica del turisme: des dels seus inicis fins al segle XIX; des del segle XIX fins a la Segona Guerra Mundial; des de 1950 fins al turisme de masses.
  
Tema 19. El turisme i l'economia: la producció i els consums turístics. Oferta/demanda i política de preus. Efectes econòmics del turisme.
  
Tema 20. Planificació turística. Estratègies per a la planificació. L'ordenació del territori. Les infraestructures.
  
Tema 21. Planificació turística. El medi ambient i el desenvolupament turístic. Medi ambient i política turística.
  
Tema 22. Els recursos turístics.
  
Tema 23. La demanda turística. Factors. Components sociològics. Evolució. Tendències turístiques emergents: l'ecoturisme, el turisme rural i el turisme urbà.
  
Tema 24. L'oferta turística. Productes turístics generals i especialitzats.
  
Tema 25. El model turístic d'Elx: infraestructures turístiques. Organització del municipi d'Elx en matèria turística: El Consell municipal de Turisme.
  
Tema 26. Les oficines d'informació turística: organització i funcionament. La informació a les oficines d'informació turística.
  
Tema 27. El terme municipal d'Elx. Extensió. Clima. Orografia. Nucli urbà i partides rurals. Platges. Zones d'interès ecològic.
  
Tema 28. Història d'Elx: antiguitat (l'Alcúdia). Elx a l'edat mitjana. La Senyoria d'Elx.
  
Tema 29. Elx als segles XIX i XX. Història i desenvolupament econòmic de la ciutat.
  
Tema 30. El Palmerar il·licità. Origen. Característiques actuals. Horts de palmeres de propietat municipal.
  
Tema 31. El Misteri o Festa d'Elx.
  
Tema 32. Elements culturals i manifestacions artístiques i festives d'Elx: museus i monuments. Diumenge de Rams. Tradicions. Festes, teatre, ball, etc.
  
Tema 33. La planificació turística. El desenvolupament turístic sostenible.
  
Tema 34. Configuració turística d'Elx en l'oferta turística valenciana. Oferta turística de l'interior de la Comunitat Valenciana.
  
Tema 35. Anàlisi i diagnòstic del sector clau turisme al Pla Estratègic d'Elx. Estratègies per al desenvolupament del turisme urbà i disseny de productes turístics culturals.
  
Tema 36. Màrqueting: conceptes bàsics. Mercat i entorn. La demanda. Segmentació del mercat. Estratègies de màrqueting enfront de la segmentació.
  
Tema 37. El sector turístic mundial. Principals mercats receptors i emissors. El cas espanyol.
  
Tema 38. Els ajuntaments com a empreses de serveis.
  
Tema 39. La planificació i l'organització de programes/projectes.
  
Tema 40. L'avaluació de programes, funcions i/o tasques.
  
Tema 41. Eficàcia, eficiència i productivitat.
  
Tema 42. La comunicació amb el ciutadà.
  
Tema 43. L'autoavaluació. Enfocaments.
  
Tema 44. La qualitat dels serveis públics.
  
Tema 45. Salut Laboral I: introducció general als estudis relatius a seguretat i salut laboral. Aproximació al contingut mínim de les funcions de nivell bàsic.
  
Tema 46. Salut laboral II: implantació pràctica de la Llei de Prevenció de Riscos laborals. Coneixement dels aspectes normatius bàsics que impliquen la Llei de Prevenció de Riscos laborals. La implantació d'una cultura preventiva a l'empresa.
  
Tema 47. L'atenció al ciutadà.
  
Tema 48. Cultura participativa.
  
NOTA. Els temes 35, 44, 45, 46, 47 i 48 podran ser adquirits en la Secció de Personal a partir de la finalització del termini de presentació de sol·licituds, al preu resultant de l'aplicació de l'ordenança fiscal corresponent.
  
ANNEX II
  
Funcions essencials de la plaça de tècnic d'Empreses i Activitats Turístiques
  
1. Participar en el disseny, desenvolupament i avaluació de plans, projectes i programes relacionats amb les diferents activitats pròpies del seu àmbit de competències i unitat.
  
2. Gestionar el conjunt d'expedients relacionats amb el seu àmbit de competències.
  
3. Exercir funcions d'assessorament i de consulta, així com promoure programes d'investigació en l'àmbit de les seues competències.